பெங்குலு
[[File:COLLECTIE TROPENMUSEUM Portret van een penghulu in adat-kleding TMnr 60003006.jpg|thumb|இந்தோனேசியா, மத்திய சுமத்திராவில் ஒரு பெங்குலுவின் 19-ஆம் நூற்றாண்டு உருவப்படம்]]
 
 '''பெங்குலு''' ([[மலாய் மொழி|மலாய்]]; [[ஆங்கிலம்]]: ''Penghulu''; [[ஜாவி]]: ڤڠهولو) என்பது [[கடல்சார் தென்கிழக்காசியா]வின் [[மலாய் தீவுக்கூட்டம்|மலாய் தீவுக்கூட்டத்தில்]] உள்ள பாரம்பரிய சமூகங்களில் ஒரு வட்டாரத்தின் தலைவரைக் குறிப்பிடுவதாகும். இந்தச் சொல் தற்போது [[புரூணை]] மற்றும் [[மலேசியா]] போன்ற நாடுகளில் ஒரு சிறிய நிலப்பகுதி அல்லது ஒரு குடியேற்றத்தின் சமூக தலைவரைக் குறிப்பிடுவதற்குப் பயன்படுத்தப்படுகிறது.&lt;ref&gt;{{cite book |page=173 |title=History of Modern Indonesia Since c. 1200 |first=M.C. |last=Ricklefs |publisher=Stanford University Press |year=2008}}&lt;/ref&gt;
 
 பெங்குலு என்ற சொல் &quot;உலு&quot; என்ற சொல்லில் இருந்து வந்தது; அதாவது &quot;தலை&quot; என்று பொருள். இதை தலைமகன் என்றும் கூறலாம்.
 
 ==வரலாறு==
 
 17-ஆம் நூற்றாண்டின் இறுதியில், இன்றைய [[மலேசியா]]வில் உள்ள நெகிரி செம்பிலான் மாநிலத்தில் குடியேறிய [[மினாங்கபாவு மக்கள்]], தங்களுக்குள் ஒரு பெங்குலுவைத் தேர்ந்தெடுத்தனர். 
 இந்த பெங்குலுக்கள், குறிப்பாக [[சுங்கை ஊஜோங்]], [[செலுபு மாவட்டம்|செலுபு]], [[ஜொகூல்]] மற்றும் [[ரெம்பாவ்]] போன்ற பகுதிகளின் பெங்குலுக்கள் மற்ற பெங்குலுக்களை விட தங்களின் தரத்தை உயர்த்திக் கொள்ளும் அளவுக்கு மிகுந்த ஆற்றல் பெற்றனர்.&lt;ref name=&quot;Holt&quot;&gt;Holt, Claire, (2007), ''Culture and Politics in Indonesia'', ''Modernization in the Minangkabau World by Taufik Abdullah'', Jakarta: Equinox Publishing, ISBN 978-979-3780-57-3.&lt;/ref&gt;
 
 18-ஆம் நூற்றாண்டின் முற்பகுதியில், [[சுங்கை ஊஜோங்]], [[செலுபு மாவட்டம்|செலுபு]], [[ஜொகூல்]] மற்றும் [[ரெம்பாவ்]] பகுதிகளின் தலைவர்கள்; மற்ற பெங்குலுக்களில் இருந்து தங்களை வேறுபடுத்திக் கொள்ள &quot;உண்டாங்&quot; என்ற அதிகாரப் பெயரைப் பயன்படுத்தத் தொடங்கினர்.
 
 ===மினாங்கபாவு மக்கள்===
 [[File:Para Pengiring Datuk.jpg|thumb|278x278px|மேற்கு சுமத்திராவில் ஒரு புதிய பெங்குலு நியமிக்கப்படும் நிகழ்வு.]]
 1821-ஆம் ஆண்டு; மற்றும் 1838-ஆம் ஆண்டுகளுக்கு இடையில் [[இந்தோனேசியா]], மத்திய சுமத்திராவில் இசுலாமியம் திவிரமாகப் பரவியது. பல நூறாண்டுகளாக தங்களின் சமூக வம்சாவளி பாரம்பரியத்தைக் கட்டிக் காத்து வந்த [[மினாங்கபாவு மக்கள்]], இசுலாமியத்தின் ’சரியா’ பயன்பாட்டை எதிர்த்தனர்.&lt;ref&gt;{{cite book|url=|title=De Minangkabausche Nagari|last=Westenenk|first=L. C.|publisher=Visser|year=1918|isbn=|location=Weltevreden|page=59|doi=|authorlink=|coauthors=}}&lt;/ref&gt;  
 
 அந்த வகையில், இசுலாமிய தீவிரவாதத்தை எதிர்க்கும் முயற்சியில் பெங்குலுக்கள், [[டச்சு]]க்காரர்களுடன் தங்களை இணைத்துக் கொண்டனர். இதை பத்திரி போர் என்று அழைக்கிறார்கள். அதில் இருந்து பெங்குலுக்களின் அதிகார வலிமை அதிகரிக்கத் தொடங்கியது.
 
 ===புரூணை பெங்குலு பதவி===
 
 [[இந்தோனேசியா]] மற்றும் [[மலேசியா]]வில் இருப்பதைப் போலவே தற்போதைய [[புரூணை]]யிலும் பெங்குலு பதவிப் பயன்பாடு உள்ளது. [[புரூணை]]யில், பெங்குலு பதவி [[பிரித்தானியர்]]களால் உருவாக்கப்பட்டது. இது பிரித்தானிய காலனித்துவ அரசாங்கத்திற்கு புரூணை குடிமக்களிடமிருந்து வரி வசூலிக்க பெங்குலு பதவி பயன்படுத்தப்பட்டது.&lt;ref name=&quot;history&quot;&gt;{{cite conference | title = Penghulus and Ketua Kampongs: Relevancy and Challenges in Brunei Darussalam | last1 = Pang | first1 = Li Li | journal = Advances in Social Science, Education and Humanities Research | volume = 191 | publisher = Atlantis Press | url = https://www.atlantis-press.com/article/25896112.pdf | date = March 2018 | place = [[Yogyakarta]] | conference = Asian Association for Public Administration Annual Conference | access-date = 2021-07-27 | pages = 174}}&lt;/ref&gt;
 
 ===மலேசிய பெங்குலு பதவி===
 
 பெங்குலு என்ற தகுதி கொண்ட ஒருவர் பல கிராமங்களைக் கொண்ட [[முக்கிம்]]களில் மிக உயர்ந்த தலைவராகக் கருதப்படுகிறார். இவரின் கீழ் கிராமத் தலைவர்; தோக் சிடாங் அல்லது தோக் தெம்பாட் ஆகியோர் வருகின்றனர். எனவே, பெங்குலு தகுதி என்பது மாநில அரசு பொறுப்பு ஆகும்; மற்றும் மலேசியாவில் ஒரு பெங்குலு என்பவர் மாநில அரசுகளால் நியமிக்கப்படும் அதிகாரியாக அறியப்படுகிறார்.
 
 == மேற்கோள்கள் ==
 {{Reflist}}
 
 ==மேலும் காண்க==
 * [[யாங் டி பெர்துவான் பெசார்]]
 * [[யாம் துவான் பெசார்]]
 * [[உண்டாங்]]
 
 ==வெளி இணைப்புகள்==
 
 {{மலேசியத் தலைப்புகள்}}